“Партызан” канец чэмпіянату праваліў. У ліпені ніхто не меў пытанняў, якая каманда з першага месца выйдзе наверх. Аднак адна нічыя і чатыры паразы ў другой палове сезону апусцілі мінскі клуб на другі радок. Цяпер “Партызану” трэба будзе правесці два матчы за права выступаць у вышэйшай лізе. Магчыма, з “Віцебскам”, магчыма з “Мінскам”. Расчараванне ў камандзе відавочнае. А рыхтавацца да “стыкаў” у клубе ўжо распачалі – дамашні матч са “Смаргонню” скончыўся вынікам 2:4, не на карысць “Партызана”. “Смаргонь”, прымаючы пад увагу стан лідараў, сенсацыі не стварыла. У цэлым, “Смаргонь” ніяк не вылучалася з агульных шэрагаў, была дастаткова шэрай і заняла 11-ты радок у выніку.